**Մարզպետի տեղակալ Լևոն Սարգսյանի ելույթը ,,Հույսի կամուրջ,, ՀԿ-ի Իջևանի մասնաճյուղում Նորվեգիայի կառավարության ներկայացուցիչների հետ հանդիպմանը 15.04.2015թ.**

,,Հույսի կամուրջ,, հասարակական կազմակերպության Իջևանի տարածքային կենտրոնում նախօրեին տեղի ունեցավ հանդիպում Նորվեգիայի արտաքին գործերի նախարարության ներկայացուցիչների հետ: Նորվեգիայի կառավարությունն է, որ ֆինանսավորել է Տավուշի մարզի հանրակրթական դպրոցներում ներառական կրթության ներդրման ծրագիրը: Եվ դոնոր կազմակերպության կողմից այս այցի նպատակն էր գնահատել իրականացված ծրագրի արդյունքները, որոնք, իհարկե, կարող են դառնալ նաև երաշխիք ծրագրի շարունակության համար: Հանդիպմանը ելույթ ունեցավ Տավուշի մարզպետի տեղակալ Լևոն Սարգսյանը.

-Ես առանձնահատուկ ուզում եմ նշել, որ Տավուշի մարզում շատ լավ է գործում,,Ապրել միասին, սովորել միասին,, կարգախոսը: Երբ մարզի դպրոցներն ընդգրկվեցին ներառական կրթության ծրագրում,այլևս չկա որևէ երեխա, որ հաճախելիս լինի հատուկ մասնագիտացված դպրոց: Հանրակրթական բոլոր դպրոցներն իրենց դռները բացեցին հաշմանդամություն ունեցող երեխաների առջև: Պետություն, համայնքային կառույցներ, ՀԿ-ներ, ծնողներ և երեխաներ համագործակցության ու թիմային աշխատանքի շնորհիվ փոխվեց հասարակության վերաբերմունքը, ինչն արդեն ակնհայտ է: Նոր շինությունների կառուցամն և վերանորոգումների ժամանակ հաշվի են առնվում հաշմանդամություն ունեցող մարդկանց խնդիրները: Սակայն պետք է ասեմ, որ դեռ անելիքներ շատ ունենք: Կան մանկավարժների վերապատրաստումների և խորը գիտելիքների տիրապետման հետ կապված խնդիրներ: Բացի այդ մենք տեղում չենք կանգնում, անընդհատ առաջխաղացման, նոր ձեռքբերումներ ունենալու հարցեր ունենք, որոնց հետ կապված մեզ անհրաժեշտ են Ձեր նման երկրների աջակցությունը: